hotchpotch/miracl-hf-unified huggingface dataset:
মোকাব্বির খান
মোকাব্বির খান একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি সিলেট-২ আসন থেকে ২০১৮ সালে একাদশ জাতীয় সংসদ নির্বাচনে গণফোরামের মনোনয়নে সংসদ সদস্য নির্বাচিত হন।
মোকাব্বির খান সিলেটে জন্মগ্রহণ করেন। তার পিতার নাম মোহাম্মদ ফিরোজ খান ও মহিবুন নেছা খাতুন।
মোকাব্বির খান ২০১৮ সালে একাদশ জাতীয় সংসদ নির্বাচনে গণফোরামের মনোনয়নে উদীয়মান সূর্য্য প্রতীকে তিনি জাতীয় পার্টির ইয়াহ্ইয়া চৌধুরীকে পরাজিত করে সিলেট-২ (বিশ্বনাথ ও ওসমানীনগর) আসন থেকে সংসদ সদস্য নির্বাচিত হন। তিনিই গণফোরামের নির্বাচিত প্রথম সংসদ সদস্য। গনফোরাম নির্বাচনে জাতীয় ঐক্যফ্রন্ট হিসেবে জোটগতভাবে নির্বাচন করে এবং ঐক্যফ্রন্ট থেকে এ আসনের নিখোঁজ বিএনপি নেতা ইলিয়াস আলীর স্ত্রী তাহসিনা রুশদীর লুনাকে মনোনয়ন প্রদান করা হয়। পরবর্তীতে মোকাব্বির খান ঐক্যফ্রন্ট প্রার্থী লুনাকে সমর্থন দিয়ে লন্ডনে তার কর্মস্থলে চলে যান। কিন্তু নির্বাচনকালীন প্রচারণার চলার সময় লুনার প্রার্থিতা বাতিল করা হয় ফলে ঐক্যফ্রন্ট মোকাব্বির সমর্থন দেয়। তিনি বর্তমানে গণফোরামের প্রেসিডিয়াম সদস্য হিসেবে দায়িত্ব পালন করছেন।
ডিজিক্যাম
ডিজিক্যাম ( 
) কেডিই অ্যাপলিকেশন ব্যবহার করে সি++-এ লিখিত একটি ফ্রি ও ওপেন সোর্স চিত্র অনুসূচক ও ট্যাগ সম্পাদক।
প্রয়োজনীয় লাইব্রেরি সমূহ ইন্সটল থাকলে ডিজিক্যাম অধিকাংশ ডেস্কটপ পরিবেশ ও উইন্ডো ব্যবস্থাপকে চলে। এটি সব প্রধান ইমেজ ফাইল ফরমেট সমর্থন করে, যেমন জেপিইজি ও পিএনজি সহ সাথে সাথে ২০০-এর উপর র ইমেজ ফরমেট। এটি ফটোগ্রাফের সংগ্রহ ডিরেক্টরি-ভিত্তিক অ্যালবাম, অথবা তারিখ, সময়রেখা বা ট্যাগ অনুযায়ী ডায়নামিক অ্যালবাম সংগঠিত করতে পারে। ব্যবহারকারীরা শিরোনাম ও রেটিংও যোগ করতে পারে তাদের ছবিতে, অনুসন্ধান করতে পারে ও পরবর্তী ব্যবহারের জন্যে অনুসন্ধান সংরক্ষণ করতে পারে। প্লাগ-ইন ব্যবহার করে ব্যবহারকারীরা বিভিন্ন অনলাইন সেবায় অ্যালবাম আমদানি করতে পারে, যার মধ্যে আছে ফেসবুক, ফ্লিকার, গুগল আর্থ, মিডিয়াউইকি ইত্যাদি। প্লাগ-ইন ফটো বার্ন করাতে ও ওয়েব গ্যালারি সৃষ্টি করতেও রয়েছে।
রাঁচি জেলা
রাঁচি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি, রাজ্যটির রাজধানী শহর এই জেলাতেই অবস্থিত৷ ১লা জ্যৈষ্ঠ ১৩৯০ বঙ্গাব্দে(১৬ই মে ১৯৮৩ খ্রিস্টাব্দে) পুর্বতন রাঁচী জেলা ভেঙে পশ্চিমাংশ নিয়ে গঠন করা হয় রাঁচি জেলা, যা আবার ২৫শে ভাদ্র ১৪১৪ বঙ্গাব্দে(১২ সেপ্টেম্বর ২০০৭ খ্রিস্টাব্দ) আবার খন্ডিত করে তার উত্তরাংশ নিয়ে নতুন রাঁচি জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর রাঁচি শহরে অবস্থিত এবং রাঁচি মহকুমা ও বুন্ডূ মহকুমা নিয়ে গঠিত৷
রাঁচি নামটি নিয়ে দুপ্রকার জনশ্রুতি আছে৷ বর্তমানে যে অঞ্চলে শহরটি অবস্থিত তাার পুরানো নাম ছিলো আরচি, কুরুখ ভাষাতে যার অর্থ বাঁশবন৷ আবার ভিন্ন মতে, রাঁচি নামটি এসেছে রিচি থেকে৷ রিচি-বুরু হলেন স্থানীয় আদিবাসীদের আরাধ্য৷ রিচি-বুরু মন্দিরটি রাঁচির অনতিদূরেই অবস্থিত৷
"জেলাটির উত্তরে ঝাড়খণ্ড রাজ্যের হাজারিবাগ জেলা ও ঝাড়খণ্ড রাজ্যের রামগড় জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের রামগড় জেলা"৷ "জেলাটির পূর্বে পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির দক্ষিণে ঝাড়খণ্ড রাজ্যের খুঁটি জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা"৷ "জেলাটির পশ্চিমে ঝাড়খণ্ড রাজ্যের লোহারদাগা জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের লাতেহার জেলা ও ঝাড়খণ্ড রাজ্যের চাতরা জেলা"৷
জেলাটির আয়তন ৫০৯৭ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.৩৯%৷
রাঁচি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ২৩৫০৬১২(২০০১ জনগণনা) ও ২৯১৪২৫৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১ম৷
ঝাড়খণ্ড রাজ্যের ৮.৮৩% লোক রাঁচি জেলাতে বাস করেন৷
জেলার জনঘনত্ব ২০০১ সালে ৪৬১ ছিলো এবং ২০১১ সালে তা বৃদ্ধি পেয়ে ৫৭২ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৯৮% , যা ১৯৯১-২০১১ সালের ২৮.৫৮% বৃদ্ধির হারের থেকে কম৷ 
জেলাটিতে লিঙ্গানুপাত ২০১১ অনুযায়ী ৯৪৯(সমগ্র) এবং শিশু(০-৬ বৎ) লিঙ্গানুপাত ৯৩৮৷
জেলাটির স্বাক্ষরতা হার ৬৬.৭১%(২০০১) তথা ৭৬.০৬%(২০১১)৷
পুরুষ স্বাক্ষরতার হার ৭৮.১৮%(২০০১) তথা ৮৪.২৬%(২০১১)৷
নারী স্বাক্ষরতার হার ৫৪.২৭%(২০০১) তথা ৬৭.৪৪% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৭৭%৷
আনোয়ার হোসেন খান
আনোয়ার হোসেন খান একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আনোয়ার হোসেন খান ১৯৬১ সালে লক্ষ্মীপুর জেলার রামগঞ্জ উপজেলার কাঞ্চনপুরের পূর্ববিঘা গ্রামে জন্মগ্রহণ করেন। তার পিতার নাম ছাকাওয়াত উল্লা খান ও মাতার নাম আনোয়ারা বেগম। শিক্ষাজীবনে তিনি ব্যবসায়ে স্নাতকোত্তর ডিগ্রি অর্জন করেন।
আনোয়ার হোসেন খান মডার্ন গ্রুপ অব কোম্পানিজ’র ও এর অধীনে বিভিন্ন প্রতিষ্ঠান যেমন, আনোয়ার খান মডার্ন মেডিকেল কলেজের প্রতিষ্ঠাতা ও চেয়ারম্যান হিসেবে দায়িত্ব পালন করছেন। এছাড়াও তিনি শাহ্‌জালাল ইসলামী ব্যাংক লিমিটেডের পরিচালকদের নির্বাহী কমিটির চেয়ারম্যান হিসেবে দায়িত্ব পালন করছেন। এরপূর্বে তিনি ব্যাংকটির চেয়ারম্যান হিসেবে দায়িত্ব পালন করেন। এছাড়াও তিনি প্রাইম বিশ্ববিদ্যালয়ের গভর্নিং বডির সদস্য হিসেবেও ছিলেন।
আনোয়ার হোসেন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির প্রার্থী শাহাদাত হোসেনকে পরাজিত করে লক্ষ্মীপুর-১ আসন থেকে প্রথমবারেরমত সংসদ সদস্য নির্বাচিত হন। তিনি আওয়ামী লীগের রামগঞ্জ উপজেলা শাখার জ্যেষ্ঠ সহ-সভাপতি হিসেবে দায়িত্ব পালন করছেন।
কাশীপুর, পুরুলিয়া বিধানসভা কেন্দ্র
কাশীপুর (বিধানসভা কেন্দ্র) ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি উন্মুক্ত হয় কিন্তু পূর্বে তপসিলি উপজাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৪ নং কাশীপুর বিধানসভা কেন্দ্রটি কাশীপুর সমষ্টি উন্নয়ন ব্লক এবং হুরা, জাবড়া, কালাবানী, কেশরগড়, লাধুরকা, লক্ষনপুর ও রাখেড়া বিশপুরি গ্রাম পঞ্চায়েত গুলি হুরা সমষ্টি উন্নয়ন ব্লক এর অন্তর্গত।
কাশীপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। পূর্বে এই কেন্দ্রটি বাঁকুড়া লোকসভা কেন্দ্র এর অন্তর্গত ছিল।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) রবীন্দ্রনাথ হেমব্রম কাশীপুর বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের অনাথ বন্ধু পাটারকে, ২০০১ সালে তৃণমূল কংগ্রেসের বুদ্ধেশ্বর সোরেন এবং ১৯৯৬ সালে কংগ্রেসের সুভাষ চন্দ্র পাটারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুরেন্দ্রনাথ মাঝি ১৯৯১ সালে কংগ্রেসের নন্দলাল সোরেনকে পরাজিত করেন, ১৯৮৭ সালে কংগ্রেসের অনিল বরণ মুর্মুকে, ১৯৮২ সালে কংগ্রেসের সুভাষ চন্দ্র পাটারকে এবং ১৯৭৭ সালে জনতা পার্টির রামপদ মাঝিকে পরাজিত করেন।
১৯৭২ এবং ১৯৭১ সালে কংগ্রেসের মদন মোহন মাহাতো জয়ী হন। সিপিআই এর প্রবীর কুমার মল্লিক ১৯৬৯ সালে জয়ী হন। ১৯৬৭ সালে কংগ্রেসের এন.এস.দেও জয়ী হন। ১৯৬২ সালে কংগ্রেসের বুধান মাঝি জয়ী হন। ১৯৫৭ সালে নির্দলের লেদু মাঝি এবং কংগ্রেসের বুধান মাঝি উভয়ই কাশীপুর যৌথ আসন থেকে জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর একটি যৌথ আসন ছিল। কংগ্রেসের বুধান মাঝি এবং নির্দলের আনন্দ প্রসাদ চক্রবর্তী উভয়ই ১৯৫১ সালে জয়ী হন।
মোহাম্মদ শহিদ ইসলাম
মোহাম্মদ শহিদ ইসলাম (কাজী শহিদ ইসলাম পাপুল নামেও পরিচিত) একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-২ আসন থেকে ২০১৮ সালে একাদশ জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।
শহিদ ইসলাম ১৯৬৩ সালের ২৮ মে লক্ষ্মীপুর জেলার রায়পুর উপজেলায় জন্মগ্রহণ করেন। তার পিতার নাম মোহাম্মদ নুরুল ইসলাম ও মাতার নাম তহুরুন নেছা। পাঁচ ভাই ও দুই বোনের মধ্যে তিনি পঞ্চম। শিক্ষাজীবনে তিনি স্নাতকোত্তর ডিগ্রি অর্জন করেন।
শহিদ ইসলাম ২০১৮ সালে একাদশ জাতীয় সংসদ নির্বাচনে স্বতন্ত্র প্রার্থী হিসেবে বিএনপির আবুল খায়ের ভূঁইয়াকে পরাজিত করে লক্ষ্মীপুর-২ আসন থেকে প্রথমবারেরমত সংসদ সদস্য নির্বাচিত হন। শহিদ আওয়ামী লীগের রাজনীতিতে জড়িত কিন্তু মহাজোটেরপক্ষ থেকে মোহাম্মদ নোমানকে নির্বাচনে এই আসন থেকে সমর্থন দেওয়া হলে শহিদ সতন্ত্র প্রার্থী হিসেবে নির্বাচনে অংশ নেন। তবে নোমান নির্বাচন থেকে নিজেকে পরবর্তীতে প্রত্যাহার করে নেওয়ায় আওয়ামী লীগ শহিদ ইসলামকে সমর্থন দেয়।
ব্রায়ান ম্যাককেচনি
ব্রায়ান জন ম্যাককেচনি (; জন্ম: ৬ নভেম্বর, ১৯৫৩) সাউথল্যান্ডের গোরে জন্মগ্রহণকারী প্রথিতযশা ও সাবেক নিউজিল্যান্ডীয় ‘ডাবল অল ব্ল্যাক’ নামে পরিচিত আন্তর্জাতিক ক্রিকেটার এবং রাগবি ইউনিয়ন খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রায়ান ম্যাককেচনি।
১৯৭১-৭২ মৌসুম থেকে ১৯৮৫-৮৬ মৌসুম পর্যন্ত ঘরোয়া ক্রিকেট প্রতিযোগিতায় ওতাগোর পক্ষে খেলেছেন তিনি। সমগ্র খেলোয়াড়ী জীবনে ব্ল্যাক ক্যাপসদের পক্ষে ১৪টি একদিনের আন্তর্জাতিকে অংশগ্রহণ করার সুযোগ পেয়েছেন ব্রায়ান ম্যাককেচনি। তন্মধ্যে, ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে নিউজিল্যান্ড দলের সদস্যরূপে খেলার সৌভাগ্য হয় তাঁর। ৭ জুন, ১৯৭৫ তারিখে পূর্ব আফ্রিকার বিপক্ষে ওডিআই অভিষেক ঘটে তাঁর। মিতব্যয়ী ডানহাতি পেস বোলার হিসেবে খেলতেন ও কার্যকরী নিচেরসারির ব্যাটসম্যান ছিলেন।
১৯৮১ সালে নিজস্ব সর্বশেষ আন্তর্জাতিক খেলায় অংশ নেন তিনি। অস্ট্রেলিয়ার বিপক্ষে অনুষ্ঠিত ঐ খেলাটি আন্ডারআর্ম খেলা নামে পরিচিতি পায়। খেলার শেষ বলে ট্রেভর চ্যাপেলের আন্ডারআর্ম বল মোকাবেলা করেছিলেন তিনি।
ক্রিকেট খেলা থেকে অবসর গ্রহণের পর জাতীয় দল নির্বাচকমণ্ডলীর অন্যতম সদস্য ছিলেন ব্রায়ান ম্যাককেচনি। ১৯৮৩ সালে লিন ম্যাককোনেলের সাথে ম্যাককেচনি:ডাবল অল ব্ল্যাক:এন অটোবায়োগ্রাফী (ক্রেইগস, ইনভারকার্গিল) শীর্ষক গ্রন্থ প্রকাশ করেন।
অ্যাপলের সমালোচনা
অ্যাপল ইনকর্পোরেটেড একটি বহুজাতিক আমেরিকান প্রযুক্তি কোম্পানি যেটি ভোক্তা ইলেকট্রনিক্স বিক্রি করে যেগুলো চুরি করা অথবা ক্রয় করা ডিজাইনের হলেও নিজস্ব সৃষ্টি বলে দাবী করে তারা। অ্যাপলের সমালোচনা-এর মধ্যে রয়েছে অনৈতিক ব্যবসায় পদ্ধতি যথা– অপ্রতিযোগী আচরণ, বেপরোয়া মামলা, এবং সন্দেহজনক কর কার্যপদ্ধতি, নামমাত্র মজুরিতে শ্রমিকদের দ্বারা উৎপাদন পদ্ধতি, অপর্যাপ্ত ডাটা নিরাপত্তা ও বিভ্রান্তিকর ওয়ারেন্টির মত ক্রেতা সেবা ইশু, এবং পরিবেশ বিপর্যয়। সাথে সাথে এটিযুক্তরাষ্ট্রের নজরদারি প্রোগ্রামের সাথে কথিত সহযোগ, প্রিজমের জন্যেও এটি সমালোচিত।
কোম্পানিটির বিরুদ্ধে আনীত অভিযোগগুলো হলো:অ্যাপল তাদের শেষের দিকের ম্যাকবুক মডেলসমূহ ও আইফোন পণ্যে মালিকানাধীন অংশ ও স্ক্রু ব্যবহারের জন্যে সমালোচনার স্বীকার হয়। ২০১২-এর মাঝামাঝি অ্যাপল আরও পাতলা গড়নযুক্ত ও হালকা রেটিনা ডিসপ্লে ম্যাকবুক প্রো আনে। ম্যাকবুক প্রো এর মুক্তির পর মাদারবোর্ডের সাথে ঝালানো র‍্যাম, অ্যালুমুনিয়াম ইউনি-বডি কাঠামোর সাথে সাঁটানো ব্যাটারি, কাচের সাথে নিলীন করা এলইডি পর্দা, এবং প্রচলিত সাটা ইন্টারফেসের বদলে মালিকানাধীন পিসিআই-ই সলিড-স্টেট ড্রাইভের ব্যবহারের জন্যে সমালোচকদের ক্রুদ্ধ নজরের মুখোমুখি হয়। অনেকে এ ধরণের আচরনকে বলেছেন ভোক্তাদের তাদের ক্রিত পণ্য থেকে দূরে রাখা ও স্বমেরামত হ্রাস করায় অ্যাপলের সিদ্ধান্ত। আইফিক্সইট নামে একটি ইলেকট্রনিকস ডু-ইট-য়্যুরসেলফ ওয়েবসাইট, ২০১২ রেটিনা ম্যাকবুক প্রোকে "the least repairable notebook on the market" বা "বাজারের সবচেয়ে কম মেরামতযোগ্য নোটবুক" বলে অভিহিত করে।
অ্যাপল একইভাবে তাদের মিউজিক স্টোর আইটিউন্সকে ঘিরে তাদের আবদ্ধ বাস্তুব্যবস্থা বা ইকো সিস্টেমের জন্যেও বিতর্কের সম্মুখীন হয়। এইজন্যে স্টিভ জবসকে আইপড ও আইটিউন্সের এন্টিট্রাস্ট বিষয়ে কোর্টে শুনানির জন্যে উপস্থিত হওয়ার জন্যে তলব করা হয়। অ্যাপল তাদের ফেয়ারপ্লে ডিআরএম, অথবা এর আগের লোসলেস ফরমেট কোডেক অ্যাপল লোসলেস (এএলএসি) অন্য কোন কোম্পানির কাছে নিবন্ধন করেনি, আর এভাবে তারা আইটিউন্স স্টোর থেকে ক্রয়কৃত পণ্য রোধ করে কিংবা নন-আইটিউন্স উৎস থেকে ক্রয়কৃত পণ্য তাদের যন্ত্রে চালাতে সমস্যা সৃষ্টি।
২০১১ সালে অ্যাপল এএলএসি সোর্স কোড অ্যাপাচি লাইসেন্সের অধীনে উন্মুক্ত করে দেন।
অ্যাপল আবার বিতর্কের মধ্যে পড়ে ইউরোপিয়ান ইউনিয়নে সংগীতের অনলাইন বিক্রিকে কেন্দ্র করে। ইউরোপিয়ান ইউনিয়নে একটি একক বাজার হিসেবে ক্রেতারা যেকোন সদস্য রাষ্ট্র থেকে পণ্য বা সেবা ক্রয় করার বিষয়ে স্বাধীন। আইটিউন্স স্টোর সেখানে তাদেরকে শুধুমাত্র তাদের পরিশোধ বিস্তারিতের মূল জায়গা থেকে সংগীত ক্রয়ের সুযোগ প্রদান করে, যা তাদেরকে কিছু ক্ষেত্রে উচ্চ-মূল প্রদানে বাধ্য করে। ৩ ডিসেম্বর ২০০৪ সালে ব্রিটিশ অফিস অব ফেয়ার ট্রেডিং ইউরোপিয়ান কমিশনের কাছে আইটিউন্স মিউজিক স্টোরেএ ইউরোপিয়ান ইউনিয়নের ফ্রি-ট্রেড আইন ভঙ্গের অভিযোগ আরোপ করে।
২০১২-তে তাদের অনিবন্ধিত সংস্করণ ধারণ করা অ্যাপলিকেশন বিক্রির জন্যে চীনা লেখকদের একটি দল অ্যাপল থেকে ক্ষতিপূরণ আদায় করে। তারা ৫০ মিলিয়ন ইয়েন ($৭.৭ মিলিয়ন) ক্ষতিপূরণ দাবী করলেও, $১৬০,৪০০ আদায় কিরতে সক্ষম হয়।
অ্যাপল লঞ্চের পর পণ্যের মূল্য হ্রাসের অভিযোগেও অভিযুক্ত, বিশেষ করে মূল আইফোনের মুক্তির দুমাস পরেই এর মূল্য $২০০ কমে যাওয়াটা সবার নজরে আসে। 
মূল্যে এ ত্বরিত হ্রাস অ্যাপলের বিরুদ্ধে সমালোচনার দ্বার খুলে দেয়। অভিযোগ থেকে মুক্তি পেতে অ্যাপল কাজ করতে থাকে, তারা আগের আইফোন ক্রেতাদের $১০০ স্টোর ক্রেডিট ফেরত দেয়ার অফার করে।
মুহম্মদ শফিকুর রহমান
সাংবাদিক শফিকুর রহমান একজন বাংলাদেশী সাংবাদিক ও রাজনীতিবিদ। তিনি চাঁদপুর-৪ আসনের বর্তমান সংসদ সদস্য। তিনি ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের একজন রাজনীতিবিদ।
সাংবাদিক শফিকুর রহমানের পৈত্রিক বাড়ি চাঁদপুর জেলার ফরিদগঞ্জ উপজেলার বালিথুবা গ্রামে। তার বাবার নাম মৌলভী আবদুল হামিদ আর মায়ের নাম আয়েশা খাতুন। তিনি তার শিক্ষাজীবন শুরু করেন প্রথম মাদ্রাসা থেকে। একাধারে মাদ্রাসা, স্কুল, কলেজ ও বিশ্ববিদ্যালয়ে তিনি শিক্ষা লাভ করেন। তিনি প্রথমে ফরিদগঞ্জ মজিদিয়া কামিল মাদ্রাসা থেকে ১৯৬৫ সালে কামিল হাদিস (ডিগ্রী) লাভ করেন। তারপর ১৯৬৭ সালে চাঁদপুর সরকারি কলেজ ও বিশ্ববিদ্যালয় থেকে এইচএসসি পাশ করেন। তারপর ঢাকা বিশ্ববিদ্যালয় থেকে বাংলায় এমএ ডিগ্রী লাভ করেন ১৯৭১ সালে।
খুঁটি জেলা
খুঁটি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিস্টাব্দে) রাঁচি জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর খুঁটি শহরে অবস্থিত এবং খুঁটি মহকুমা নিয়ে গঠিত৷
স্থানীয়দের মতে, প্রাচীনকালে ছোটনাগপুর অঞ্চল মুন্ডা জনগোষ্ঠীদের দ্বারা শাসিত হতো৷ ছোটনাগপুরের মুন্ডারাজা মন্দ্র মুন্ডার আট পৌত্রের একজন রাঁচি জনপদের সামান্য দক্ষিণাংশে নিজের রাজত্ব শুরু করেন এবং খুঁটকাটি নামক একটি গ্রামের পত্তন ঘটান৷ এই খুঁটকাটি নামটি থেকেই পরবর্তীকালে খুঁটি নামটি এসেছে৷
"জেলাটির উত্তরে ঝাড়খণ্ড রাজ্যের রাঁচি জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের রাঁচি জেলা"৷ "জেলাটির পূর্বে ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের পশ্চিম সিংভূম জেলা"৷ "জেলাটির দক্ষিণে ঝাড়খণ্ড রাজ্যের পশ্চিম সিংভূম জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের সিমডেগা জেলা"৷ "জেলাটির পশ্চিমে ঝাড়খণ্ড রাজ্যের গুমলা জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা"৷
জেলাটির আয়তন ২৫৩৫ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.১৮%৷
খুঁটি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৪৩৪৮১৯(২০০১ জনগণনা) ও ৫৩১৮৮৫(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৩তম৷
ঝাড়খণ্ড রাজ্যের ১.৬১% লোক খুঁটি জেলাতে বাস করেন৷
জেলার জনঘনত্ব ২০০১ সালে ১৭৬ ছিলো এবং ২০১১ সালে তা বৃদ্ধি পেয়ে ২১০ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২২.৩২% , যা ১৯৯১-২০১১ সালের ১২.৫৫% বৃদ্ধির হারের থেকে বেশী৷ 
জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৪৷
জেলাটির স্বাক্ষরতা হার ৫২.৯২%(২০০১) তথা ৬৩.৮৬%(২০১১)৷
পুরুষ স্বাক্ষরতার হার ৬৭.৪০%(২০০১) তথা ৭৪.০৮%(২০১১)৷
নারী স্বাক্ষরতার হার ৩৮.৪০%(২০০১) তথা ৫৩.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৯৫%৷
সিমডেগা জেলা
সিমডেগা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৬ই বৈশাখ ১৪০৮ বঙ্গাব্দ (৩০ এপ্রিল ২০০১ খ্রীষ্টাব্দে) পুর্বতন রাঁচি জেলা জেলা থেকে নির্মিত গুমলা জেলার দক্ষিণাংশ নিয়ে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর সিমডেগা শহরে অবস্থিত এবং সিমডেগা মহকুমা নিয়ে গঠিত৷
জেলাটির পুরানো নাম ছিলো বীরুগড়, যা ওড়িশা গজপতি সাম্রাজ্যের অংশ ছিলো৷ সিমডেগা অঞ্চলের প্রবাহিত দুটি প্রধান নদী হলো শঙ্খ নদী, ঝাড়খণ্ড ও দেও নদী৷ জনশ্রুতি অনুযায়ী এই দুটি নদী থেকেই সিমডেগা অঞ্চলের নাম এসেছে৷ স্থানীয় সাদরি ভাষার অপভ্রংশের কারণে শাঁখদেও থেকে সিমডেগা নামের উৎপত্তি৷
"জেলাটির উত্তরে ঝাড়খণ্ড রাজ্যের গুমলা জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের খুঁটি জেলা"৷ "জেলাটির পূর্বে ঝাড়খণ্ড রাজ্যের পশ্চিম সিংভূম জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের সুন্দরগড় জেলা"৷ "জেলাটির দক্ষিণে ওড়িশা রাজ্যের সুন্দরগড় জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের সুন্দগড় জেলা"৷ "জেলাটির পশ্চিমে ছত্তীসগঢ় রাজ্যের জশপুর জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের গুমলা জেলা ও ছত্তীসগঢ় রাজ্যের জশপুর জেলা"৷
জেলাটির আয়তন ৩৭৭৪ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৭৩%৷
সিমডেগা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৫১৪৩২০(২০০১ জনগণনা) ও ৫৯৯৫৭৮(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২২তম৷
ঝাড়খণ্ড রাজ্যের ১.৮২% লোক সিমডেগা জেলাতে বাস করেন৷
জেলার জনঘনত্ব ২০০১ সালে ১৩৬ ছিলো এবং ২০১১ সালে তা বৃদ্ধি পেয়ে ১৫৯ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৬.৫৮% , যা ১৯৯১-২০১১ সালের ১৫.২০% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৯৷
জেলাটির স্বাক্ষরতা হার ৫৩.০২%(২০০১) তথা ৬৭.৯৯(২০১১)৷
পুরুষ স্বাক্ষরতার হার ৬৩.৭১%(২০০১) তথা ৭৬.০৮%(২০১১)৷
নারী স্বাক্ষরতার হার ৪২.৪০%(২০০১) তথা ৫৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৫২%৷
গৌড়দহ হল্ট রেলওয়ে স্টেশন
গৌড়দহ হল্ট রেলওয়ে স্টেশন হল শিয়ালদহ–ক্যানিং লাইনের একটি ছোট হল্ট স্টেশন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। স্টেশনে দুটি প্ল্যাটফর্ম আছে। স্টেশনের কোড হল জিকিউডি।
প্ল্যাটফর্মে ভাল কোন আশ্রয়ের আচ্ছাদন নেই। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধার অভাব রয়েছে। এটি বসন্তী জাতীয় মহাসড়কের সাথে যুক্ত। এই স্টেশনে কোন সঠিক সংযোগ সড়ক নেই।
ষষ্ঠ জাতীয় সংসদ সদস্যদের তালিকা
ষষ্ঠ জাতীয় সংসদ নির্বাচন, ১৯৯৬ ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। নিচে নির্বাচনে নির্বাচিত সংসদ সদস্যদের নাম দেয়া হল।
ছায়া মন্ত্রীসভা
ছায়া মন্ত্রীসভা ওয়েস্টমিন্সটার সরকার পদ্ধতির একটি বিশেষ বৈশিষ্ট্য। এখানে সংসদের প্রধান বিরোধীদলীয় নেতার নেতৃত্বে বিরোধী দল থেকে একদল জ্যৈষ্ঠ সদস্য একটা মন্ত্রীসভা গঠন করেন যেটা সরকারের মন্ত্রীসভার বিকল্প হিসেবে কাজ করে। এখানে, প্রতিটি সরকারী মন্ত্রীদের বিপরীতে একজন ছায়া মন্ত্রীসভার সদস্য থাকেন যিনি সরকারী মন্ত্রীর কাজকে বিশ্লেষণ করেন এবং প্রয়োজনে বিকল্প পথ তুলে ধরেন। অধিকাংশ দেশে ছায়া মন্ত্রীসভার সদস্যকে ছায়া মন্ত্রী বলা হয়ে থাকে।
একজন ছায়া মন্ত্রীর কাজের পরিধি তাঁকে দল ও সমর্থকের কাছে প্রসিদ্ধ করে তুলতে পারে, বিশেষ করে যদি তিনি উচ্চ পদস্থ কোন দফতরে কাজ করেন। অবশ্য, ছায়া মন্ত্রীরা বেতন ও অন্যান্য সুযোগ সুবিধা সাধারণ সদস্যদের মতই পেয়ে থাকেন। একজন ছায়া মন্ত্রীর দল সরকার গঠন করলে তিনি যেই দফতরের ছায়া মন্ত্রী ছিলেন, সেই দফতর নাও পেতে পারেন।
যেসব দেশে ছায়া মন্ত্রীসভার চর্চা আছে, তার একটি তালিকাঃ
অষ্টম জাতীয় সংসদ সদস্যদের তালিকা
এটি অষ্টম জাতীয় সংসদ সদস্যদের একটি তালিকা, যারা অষ্টম জাতীয় সংসদে প্রতিনিধিত্ব করেছেন। এতে ২০০১ সালে অনুষ্ঠিত সাধারণ নির্বাচনে নির্বাচিত এবং অষ্টম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।
২০১৮ নোয়াখালী গণধর্ষণ
ধানের শীষে ভোট দেওয়াকে কেন্দ্র করে ২০১৮ সালের ৩০ ডিসেম্বর রাতে বাংলাদেশের নোয়াখালী জেলার সুবর্ণচর উপজেলার চরজুবলী ইউনিয়নের মধ্য বাগ্যার গ্রামে স্বামী সন্তানকে বেঁধে রেখে এক গৃহবধূকে (৩২) গণধর্ষণ করা হয় । নির্যাতনের শিকার নারী পারুল জানান ঘটনার সঙ্গে জড়িতরা সবাই একই এলাকার চরজুবলী ইউনিয়ন পরিষদের সাবেক সদস্য রুহুল আমিনের লোক। তারা সবাই নির্বাচনে নৌকার পক্ষে কাজ করেছেন। ভোটের দিন আসামিরা তাকে নৌকায় ভোট দিতে বলেন। তিনি তাতে রাজি না হলে এ নিয়ে তর্কাতর্কির একপর্যায়ে যুবকেরা তাকে দেখে নেওয়ার হুমকি দেন। এরপর ওই দিন রাতে বাড়িতে গিয়ে তারা মারধর ও ধর্ষণ করেন।
নোয়াখালীর সুবর্নচর উপজেলার ৫ নং চরজুবলী ইউনিয়নের ৪নং ওয়ার্ডের মো: সিরাজ উদ্দিনের স্ত্রী পারুল আক্তার ভোট দিতে যায়। এ সময় ১০/১৫ জন তাকে ঘিরে ধরে নৌকা মার্কায় ভোট দেয়ার জন্য কিন্তু তিনি ধানের শীষ ভোট দেন। এ নিয়ে তাদের মধ্যে কথা কাটাকাটি হয়।
রবিবার রাত ১২ টার দিকে আওয়ামী লীগ নেতা সাবেক মেম্বার রুহুল আমিনের নেতৃত্বে ৮-১০ জনের একদল সন্ত্রাসী দরজা ভেঙে ঘরে ঢুকে অস্ত্রের মুখে জিম্মি করে স্বামীকে বেঁধে রেখে স্ত্রীকে পালাক্রমে ধর্ষণ করে চলে যায়। এতে তার স্ত্রী অচেতন হয়ে পড়েন। এক পর্যায়ে সন্ত্রাসীরা গৃহবধুর গলা কেটে হত্যার পরিকল্পনা করলে তিনি সন্ত্রাসীদের হাত পা ধরে কান্নাকাটি করে জীবন ভিক্ষা চান। ফলে সন্ত্রাসীরা তাকে হত্যা না করেই ভোর ৫টার দিকে পুকুর ঘাটে ফেলে যায়। ধর্ষকেরা চলে যাওয়ার পর পরিবারের অন্য সদস্যদের চিৎকারে প্রতিবেশীরা এসে তাদের উদ্ধার করে। পরে ধর্ষিতাকে আহত অবস্থায় নোয়াখালী জেনারেল হাসপাতালে ভর্তি করা হয়।
ধর্ষিতার স্বামী সিরাজ মিয়া বাদী হয়ে মো. সোহেল (৩৫), মো. হানিফ ৩০), মো. স্বপন (৩৫), মো. চৌধুরী (২৫), মো. বেচু (২৫), বাদশা আলম ওরফে কুড়াইল্যা বাসু (৪০), আবুল (৪০), মোশারফ (৩৫) ও ছালা উদ্দিনের (৩৫) নামে মামলা করেন। এ ঘটনায় তিন সদস্যের তথ্যানুসন্ধান কমিটি গঠন করেছে জাতীয় মানবাধিকার কমিশন।
নোয়াখালী জেনারেল হাসপাতালের সুপারিনটেনডেন্ট ডা: খলিল উল্লাহ বলেন, গৃহবধূ ধর্ষণের আলামত পাওয়া গেছে এ ব্যাপারে প্রতিবেদন দেয়া হয়েছে। চর জব্বার থানার পুলিশ ধর্ষণ ঘটনার মূল হোতা আমিন বাহিনীর প্রধান রুহুল আমিনকে বৃহস্পতিবার রাত ২টায় গ্রেফতার করে। এ ঘটনার বিচারের দাবিতে নোয়াখালী সচেতন ছাত্রসমাজের ব্যানারে দুপুরে জেলা শহর মাইজদী টাউনহল মোড়ে মানববন্ধন করেছে শিক্ষার্থীরা যেখানে বিভিন্ন শিক্ষাপ্রতিষ্ঠানের কয়েকশত শিক্ষার্থী অংশগ্রহণ করে। এর আগে মঙ্গলবার রাতে লক্ষ্মীপুর জেলার রামগতি উপজেলা থেকে মামলার তিন নম্বর আসামি স্বপনকে এবং বুধবার দুপুরে সোহেলকে কুমিল্লার বরুড়ার মহেশপুরের একটি ইটভাটা থেকে নোয়াখালী ডিবি পুলিশ গ্রেফতার করে।
জাকির হোসেন
জাকির হোসেন একজন বাংলাদেশি রাজনীতিবিদ ও একাদশ জাতীয় সংসদ সদস্য। জাকির হোসেন কুড়িগ্রাম-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জাকির হোসেনের জন্ম কুড়িগ্রাম জেলায়। তিনি উচ্চ শিক্ষিত।
জাকির হোসেন রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন।
উইলিয়াম মুসলি
উইলিয়াম পিটার মুসলি (জন্ম ২৭ এপ্রিল ১৯৮৭) একজন ব্রিটিশ অভিনেতা যিনি "দ্য ক্রনিকলস অব নার্নিয়া" চলচ্চিত্র ধারাবাহিকে পিটার পেভেনসি চরিত্রে এবং টেলিভিশন সিরিজ "দ্য রয়্যালসে" রাজকুমার লিয়াম চরিত্রে অভিনয়ের জন্য অধিক পরিচিত।
মুসলি যুক্তরাজ্যের গ্লচেস্টারশায়ারের শিপসকম্বে কটসউল্ডস গ্রামে জন্মগ্রহণ করেন। তিনি জুলিয়েট ই. (বিবাহপূর্ব পদবি ফ্লেমিং) এবং পিটার এ. মুসলি দম্পতির সন্তান। তিন ভাইবোনের মধ্যে মুসলি সবার বড়। তার সহদোরেরা হলেন ডেইজি এলিজাবেথ মুসলি (জন্ম ১৯৮৯) এবং বেঞ্জামিন হিউ মুসলি (জন্ম ১৯৯২)। মুসলি সেপ্টেম্বর ১৯৯১ - জুলাই ১৯৯৮ সাল পর্যন্ত শিপসকম্ব প্রাইমারি স্কুলে পড়াশোনা করেন। ১৯৯৮ সালে তিনি "সাইডার উইথ রোজি" চলচ্চিত্রে এক নামহীন বালক চরিত্রে অভিনয় করেন। এরপর তিনি উইক্লিফ কলেজে তার পড়ালেখা চালিয়ে যান।
মুসলি অ্যানা পপলেওয়েল (২০০৭ পর্যন্ত), অ্যালেক্সা হ্যামিলটন (২০০৮-২০১০ এর মাঝে), মেক্সিকান অভিনেত্রী এ্যান্টোনিয়া ওর্টেগা, এরপর ২০১৩ সালে তার সহ-অভিনেত্রী কেলসি চাও-সহ একাধিক জনের সাথে সম্পর্কে জড়ান।
মাইকেল মিকস (সফটওয়্যার ডেভলপার)
মাইকেল মিকস () একজন ব্রিটিশ সফটওয়্যার ডেভলপার। তিনি মূলত গ্নোম, ওপেনঅফিস.অর্গ, ও বর্তমানে লিব্রেঅফিস-এ তার সংযুক্ততার জন্যে সমূহ পরিচিত। তিনি গ্নোম প্রকল্পের অন্যতম একজন অবদানকারী, যিনি এর পরিকাঠামো ও সংসৃষ্ট অ্যাপলিকেশনসনূহ নিয়ে কাজ করেন। তাকে ২০০০-এর মাঝামাঝি ন্যাট ফ্রাইডম্যান ও মিগেল দে কাজা কর্তৃক একজন শিমেল ডেভলপার হিসেবে ভাড়া করা হয়, এরপর তিনি নোভেল, সুয্যে, ও তারপর কোলাবোরাতে কাজ করেন।
মিকস একজন ফ্রি সফটওয়্যার হ্যাকার যিনি প্রোগ্রাম লোড টাইম কমানোর জন্যে অনেক সময় অতিবাহিত করেন। তিনি গ্নু বিনইউটিলস ও গ্নু সি লাইব্রেরির জন্যে প্রত্যক্ষ বাইন্ডিং, হ্যাশভ্যালস ও ডিনসর্ট প্রয়োগ তৈরী করেন। তার অধিকাংশ কর্মের কেন্দ্রবিন্দু ছিলো ওপেনঅফিস.অর্গ তৈরী করা এবং এখন এর ফোর্ক লিব্রেঅফিসকে আরও দ্রুত স্টার্ট করা।
গাজী মোহাম্মদ শাহনওয়াজ
গাজী মোহাম্মদ শাহনওয়াজ (মিলাদ গাজী) একজন বাংলাদেশি রাজনীতিবিদ ও ব্যবসায়ী। তিনি ২০১৮ সালের একাদশ জাতীয় সংসদ নির্বাচনে হবিগঞ্জ-১ আসন থেকে বিজয়ী হয়ে সংসদ সদস্য নির্বাচিত হন।
গাজী মোহাম্মদ শাহনওয়াজ মিলাদ গাজীর জন্ম ১৯৫৮ সালের ১৭ জুলাই। পিতা সাবেক সংসদ সদস্য দেওয়ান ফরিদ গাজী ও মাতা আলম রওশন চৌধুরী।
মিলাদ গাজী ২০১৮ সালের একাদশ জাতীয় সংসদ নির্বাচনে আওয়ামী লীগের মনোনয়ন নিয়ে নৌকা প্রতীকে প্রতিদ্বন্দ্বিতা করেন এবং নিকটতম ঐক্যফ্রন্টের প্রার্থী রেজা কিবরিয়াকে ৭২,৯৯১ ভোটের ব্যবধানে পরাজিত করে সংসদ সদস্য নির্বাচিত হন।
স্প্রিং কাঠামো
স্প্রিং কাঠামো বা স্প্রিং ফ্রেমওয়ার্কটি একটি অ্যাপ্লিকেশন ফ্রেমওয়ার্ক এবং জাভা প্ল্যাটফর্মের জন্য কন্ট্রোল কন্টেইনারের বিপরীতধর্মী । এর মূল বৈশিষ্ট্যগুলি কোনও জাভা অ্যাপ্লিকেশন দ্বারা ব্যবহার করা যেতে পারে, তবে জাভা EE (এন্টারপ্রাইজ সংস্করণ) প্ল্যাটফর্মের উপরে ওয়েব অ্যাপ্লিকেশনগুলি নির্মাণের জন্য এক্সটেনশন রয়েছে। যদিও ফ্রেমওয়ার্ক কোনও নির্দিষ্ট প্রোগ্রামিং মডেল প্রয়োগ করে না তবে এটি জাভা সম্প্রদায়ে এন্টারপ্রাইজ জাভাবিণ (ইজেবি) মডেলের জন্য অতিরিক্ত বা এমনকি প্রতিস্থাপন হিসাবে জনপ্রিয় হয়ে উঠেছে। এটি ওপেন সোর্সও বটে ।
দু ধরণের কনফিগারেশন রয়েছে এতে , এক , xml নির্ভর ও দুই , টিকা নির্ভর । 
দু ধরণের নকশা প্রকার রয়েছে এতে , এক , কন্ট্রোল ধারক এর বিচ্ছিন্নতা (নির্ভরতা ইনজেকশন) ও দুই , দৃষ্টিভঙ্গি ভিত্তিক প্রোগ্রামিং কাঠামো। 
নির্ভরতা ইনজেকশন (DI) একটি নকশা প্যাটার্ন যা প্রোগ্রামিং কোড থেকে নির্ভরতা সরিয়ে দেয় যাতে এটি পরিচালনা করা এবং অ্যাপ্লিকেশনটি পরীক্ষা করা সহজ হয় । নির্ভরতা ইনজেকশন আমাদের প্রোগ্রামিং কোড loosely মিলিত করে তোলে।
স্প্রিং কাঠামোতে নির্ভরতা ইনজেকশন দুটি উপায় উপলব্ধ করা হয়এর অন্তর্গত হচ্ছে দৃষ্টিভঙ্গি, পরামর্শ, পয়েন্টকাট, যোগফল, AOP প্রক্সি এবং বয়ন।
স্প্রিং কাঠামো ব্যবহার করে প্রতিনিধিত্বমূলক অবস্থা স্থানান্তর ধরণের ওয়েব সার্ভিস সহজেই তৈরী করা যায়। Restful ওয়েব সার্ভিস স্প্রিং কাঠামোর MVC স্থাপত্যের অংশ। এছাড়া গ্রাহক সিস্টেম তৈরিতে স্প্রিং কাঠামোর রেস্ট-কাঠামো ব্যবহার করা যায়।
Spring Rest Service Example from Spring Website
Spring Rest Service Example from Dzone Website
এটি কনভেনশন ওভার কনফিগারেশন নামেও পরিচিত। রুবি অন রেইলস ওয়েব ফ্রেমওয়ার্কের দর্শনের বর্ণনা দেওয়ার জন্য ড্যানিশ পোগ্রামার ডেভিড হাইনমিয়ার হানসন এই ধারণাকে উপস্থাপন করেছিলেন।
উদাহরণস্বরূপ, মডেল এ একটি ক্লাস "সেলস" থাকলে, ডাটাবেসের সংশ্লিষ্ট টেবিলের ডিফল্ট নাম "সেলস" হয়। এই কনভেনশন থেকে বিচ্যুত হলেই কেবল এই নামগুলি সম্পর্কে কোড লিখতে হবে।
স্প্রিংএর এই সুবিধাটির নাম স্প্রিং বুট। স্প্রিং বুট ফ্রেমওয়ার্ক টি স্প্রিং টিম দ্বারা গোড়া থেকে তৈরি করা হয়নি। মূলত বিদ্যমান স্প্রিং ফ্রেমওয়ার্কের ওপর এটি তৈরী হয়েছে। বিদ্যমান স্প্রিং কাঠামোর প্রকল্পগুলো সরাসরি স্প্রিং বুট এপ্লিকেশন এ রূপান্তর কিছুটা দুঃসাধ্য। তবে নতুন প্রকল্প তৈরীতে (গ্রিনফিল্ড প্রজেক্ট) এটি খুব কার্যকরী।
বৈশিষ্ট্য:স্প্রিং টিম (দ্য পাইভোটাল টিম) নিম্নলিখিত তিনটি পন্থা সরবরাহ করেছে এপ্লিকেশন তৈরির ক্ষেত্রে ।স্প্রিং বুট ব্যবহার করে তিন রকম স্প্রিং-ভিত্তিক অ্যাপ্লিকেশন বিকাশ করা যায় :বিভিন্ন পন্থা ও তাতে তৈরী করা এপ্লিকেশনগুলোর সম্পর্ক নিম্নরূপ :
স্প্রিং বুট ফ্রেমওয়ার্ক প্রোগ্রামিং মডেল গ্রোভি প্রোগ্রামিং মডেল দ্বারা অনুপ্রাণিত। স্প্রিং বুট অভ্যন্তরীণভাবে ডিফল্ট ইম্পোর্ট এবং কনফিগারেশন সরবরাহ করতে কিছু গ্রোভি ভিত্তিক কৌশল এবং সরঞ্জাম ব্যবহার করে।স্প্রিং বুট ফ্রেমওয়ার্কটিও তার এনোটেশনগুলিতে বিদ্যমান স্প্রিং ফ্রেমওয়ার্ক এনোটেশনগুলিকে সংযুক্ত করে। স্প্রিং বুট ফ্রেমওয়ার্কটি স্পষ্টভাবে নতুন প্রোগ্রামিং মডেলের মাধ্যমে স্প্রিং-জাভা ভিত্তিক অ্যাপ্লিকেশন প্রোগ্রামিং মডেলে পরিবর্তন আনে ।
ভিম্ব ওয়েব ব্রাউজার
ভিম্ব () একটি মিনিমালিস্ট ওয়েব ব্রাউজার যেটি মূলত ড্যানিয়েল কার্ল ডেভলপ করেছেন। ইউআরএল অ্যাড্রেস বার ব্যতীত ভিম্বের ব্যবহারকারী ইন্টারফেসে কোন গ্রাফিক্যাল নিয়ন্ত্রণ উপাদান নেই, যদিও মাউস ব্যবহার করা যায় ভিম্বের মূল উদ্দেশ্য শুধুমাত্র কীবোর্ড থেকে নিয়ন্ত্রিত হওয়া।
ভিম্ব হলো ভিম্প্রোবাবল থেকে প্রেরণাপ্রাপ্ত এবং খুবই মিনিমালিস্ট ব্যবহারকারী ইন্টারফেস ধারণ করে। ইউনিক্স-সদৃশ সিস্টেমের জন্যে অন্য অনেক প্রোগ্রামের মত এর আচরন একটি কনফিগারেশন ফাইল দ্বারা উচ্চমাত্রায় পরিবর্তন করা যায়।
যাইহোক, সচরাচর উইন্ডো ম্যানেজারসমূহ যেমন আই৩ জেমবেড সমর্থন এবং তাই ট্যাবড সফটওয়্যারের সাথে ব্যবহার করা যায়। কমান্ড-লাইন ও অভিজ্ঞ ব্যবহারকারীদের লক্ষ্য রেখে বানানো এ ব্রাউজার ভিম্ব এর ব্যবহারকারী ইন্টারফেস ডিজাইন দর্শন ভিম থেকে গ্রহণ করেছে।
সাথে সাথে ভিম্ব বুকমার্ক, ইতিহাস সংরক্ষণ এবং কুকি সমর্থন করে, যেটি মিনিমালিস্ট ব্রাউজারের জন্যে উল্লেখযোগ্য।
কালাই ইউনিয়ন
কালাই ইউনিয়ন পরিষদ বগুড়া জেলার কাহালু উপজেলার অর্ন্তগত একটি ইউনিয়ন পরিষদ। কালাই ইউনিয়ন বাংলাদেশের একটি কৃষি প্রধান এলাকা। এখানে বরি ও খরিপ মৌসুমে প্রচুর পরিমানে কৃষি আবাদ হয়ে থাকে।
বগুড়া জেলা সদর হতে প্রায় ২২ কিলোমিটার উত্তর পশ্চিমে এবং কাহালু উপজেলা সদর হতে ১১ কিলোমিটার উত্তরে অবস্থিত। কালাই ইউনিয়নের উত্তর-পশ্চিম ঘেষে প্রবাহিত হয়েছে নাগর নদী। এই নদী কাহালু উপজেলা ও শিবগঞ্জ উপজেলাকে পৃথক করেছে। এর পশ্চিমে ১ নং বীরকেদার ইউনিয়ন পরিষদ এবং পূর্বে ৩ নং পাইকড় ইউনিয়ন পরিষদ।
গুমলা জেলা
পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি গুমলা জেলা৷ ১লা জ্যৈষ্ঠ ১৩৯০ বঙ্গাব্দে (১৬ই মে ১৯৮৩ খ্রিস্টাব্দে) পুর্বতন রাঁচি জেলা ভেঙে গুমলা জেলা গঠন করা হয়৷ ১৬ই বৈশাখ ১৪০৮ বঙ্গাব্দে(৩০ এপ্রিল ২০০১ খ্রিস্টাব্দ) আবার খন্ডিত করে উত্তর অংশ নিয়ে নতুন গুমলা জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর গুমলা শহরে অবস্থিত এবং গুমলা মহকুমা, বাসিয়া মহকুমা ও চৈনপুর মহকুমা নিয়ে গঠিত৷
বহুপুর্ব থেকেই গুমলা অঞ্চলটি মেলা ও হাটের জন্য পরিচিত৷ স্থানীয়দের মতে দুটি হিন্দী-সংস্কৃৃত শব্দ 'গো' এবং 'মেলা' থেকেই গুমলা নামটি এসেছে৷ অপরদিকে, মুন্ডারি ভাষাতে চাল প্রস্তুতিকরণ প্রক্রিয়াকে 'গুমলা' বলা হয়৷
"জেলাটির উত্তরে ঝাড়খণ্ড রাজ্যের লোহারদাগা জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের লোহারদাগা জেলা"৷ "জেলাটির পূর্বে ঝাড়খণ্ড রাজ্যের রাঁচি জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের খুঁটি জেলা"৷ "জেলাটির দক্ষিণে ঝাড়খণ্ড রাজ্যের সিমডেগা জেলা"৷ "জেলাটির দক্ষিণ পশ্চিমে(নৈঋত) ছত্তীসগঢ় রাজ্যের জশপুর জেলা"৷ "জেলাটির পশ্চিমে ছত্তীসগঢ় রাজ্যের বলরামপুর জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের লাতেহার জেলা"৷
জেলাটির আয়তন ৫৩৬০ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.৭৩%৷
গুমলা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৮৩২৪৪৭(২০০১ জনগণনা) ও ১০২৫২১৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৬তম৷
ঝাড়খণ্ড রাজ্যের ৩.১১% লোক গুমলা জেলাতে বাস করেন৷
জেলার জনঘনত্ব ২০০১ সালে ১৫৫ ছিলো এবং ২০১১ সালে তা বৃদ্ধি পেয়ে ১৯১ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.১৬% , যা ১৯৯১-২০১১ সালের ১৭.৬৫% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৯৩(সমগ্র) এবং শিশু(০-৬ বৎ) লিঙ্গানুপাত ৯৬৩৷
জেলাটির স্বাক্ষরতা হার ৫০.৯৪%(২০০১) তথা ৬৫.৭৩%(২০১১)৷
পুরুষ স্বাক্ষরতার হার ৬৩.৩৬%(২০০১) তথা ৭৫.৫৫%(২০১১)৷
নারী স্বাক্ষরতার হার ৩৮.৪০%(২০০১) তথা ৫৫.৯০% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬৭%৷
এম এ মতিন (কুড়িগ্রামের রাজনীতিবিদ)
এম এ মতিন একজন বাংলাদেশি রাজনীতিবিদ ও একাদশ জাতীয় সংসদ সদস্য। এম এ মতিন কুড়িগ্রাম-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
এম এ মতিনের জন্ম কুড়িগ্রাম জেলায়। তিনি উচ্চ শিক্ষিত।
এম এ মতিন রাজনীতিতে সক্রিয় এবং তিনি প্থম বারের মতো সংসদ সদস্য হিসাবে নির্বাচিত হয়েছেন।
এম এ মতিন (দ্ব্যর্থতা নিরসন)
এম এ মতিন দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
লোহারদাগা জেলা
লোহারদাগা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১ই জ্যৈষ্ঠ ১৩৯০ বঙ্গাব্দে(১৬ই মে ১৯৮৩ খ্রিস্টাব্দে) পুর্বতন রাঁচি জেলা থেকে নতুন জেলাটি গঠন করা হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের উত্তরভাগে অবস্থিত৷ জেলাটির জেলাসদর লোহারদাগা শহরে অবস্থিত এবং একটি মাত্র লোহারদাগা মহকুমা নিয়ে গঠিত৷
মুঘলসম্রাট আকবর সম্বন্ধীয় আইন-ই-আকবরি বইতে এই জায়গাটির নাম কিসমতে লোহারদাগা বলে উল্লেখ করা হয়েছে৷ হিন্দী ভাষা অনুযায়ী দাগা শব্দের অর্থ কেন্দ্র যা প্রতুল উৎস৷ স্বভাবতঃই লোহারদাগা শব্দের অর্থ লৌহখনির ভান্ডার৷
"জেলাটির উত্তরে ঝাড়খণ্ড রাজ্যের লাতেহার জেলা"৷ "জেলাটির উত্তর পূর্বে(ঈশান), জেলাটির পূর্বে , দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা"৷ "জেলাটির দক্ষিণে, দক্ষিণ পশ্চিমে(নৈঋত), পশ্চিমে ঝাড়খণ্ড রাজ্যের গুমলা জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের লাতেহার জেলা"৷
জেলাটির আয়তন ১৫০২ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ১.৮৮%৷
লোহারদাগা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৩৬৪৫২১(২০০১ জনগণনা) ও ৪৬১৭৯০(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৪তম৷
ঝাড়খণ্ড রাজ্যের ১.৪০% লোক লোহারদাগা জেলাতে বাস করেন৷
জেলার জনঘনত্ব ২০০১ সালে ২৪৩ ছিলো এবং ২০১১ সালে তা বৃদ্ধি পেয়ে ৩০৭ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৬.৬৮% , যা ১৯৯১-২০১১ সালের ২৬.১৮% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৮৫(সমগ্র) এবং শিশু(০-৬ বৎ) লিঙ্গানুপাত ৯৭০৷
জেলাটির স্বাক্ষরতা হার ৫৩.৫৮%(২০০১) তথা ৬৭.৬১%(২০১১)৷
পুরুষ স্বাক্ষরতার হার ৬৭.২৮%(২০০১) তথা ৭৭.৪১%(২০১১)৷
নারী স্বাক্ষরতার হার ৩৯.৬৪%(২০০১) তথা ৫৭.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬৯%৷
বোকারো জেলা
বোকারো জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৭ চৈত্র ১৩৯৭ বঙ্গাব্দে (১লা এপ্রিল ১৯৯১ খ্রিস্টাব্দে) ধানবাদ জেলার চাস ও চন্দনকিয়ারী ব্লক ও হাজারিবাগ জেলার বেরমো মহকুমা একত্রিত করে জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর বোকারো স্টিল সিটি শহরে অবস্থিত এবং এর মহকুমা দুটি হলো চাস মহকুমা ও বেরমো মহকুমা৷
ঝাড়খণ্ডের মধ্য দিয়ে প্রবাহিত একটি নদীর নাম বোকারো নদী, যা হাজারিবাগ ও বোকারো জেলাতে প্রবাহিত৷ বোকারো ও কোনার নদীর সংযোগস্থলে বাঁধ নির্মাণ করা হলে জায়গাটি জনপ্রিয় ও শিল্পোন্নত হয়ে ওঠে ফলে নদীর নামে নামকরণ করা হয় বোকারো জেলা৷
"জেলাটির উত্তরে ঝাড়খণ্ড রাজ্যের গিরিডি জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের ধানবাদ জেলা"৷ "জেলাটির পূর্বে পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণে ঝাড়খণ্ড রাজ্যের রামগড় জেলা ও পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রামগড় জেলা"৷ "জেলাটির পশ্চিমে ঝাড়খণ্ড রাজ্যের রামগড় জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের হাজারিবাগ জেলা"৷
জেলাটির আয়তন ২৮৮৩ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.৬২%৷
বোকারো জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৭৭৭৬৬২(২০০১ জনগণনা) ও ২০৬২৩৩০(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৫ম৷
ঝাড়খণ্ড রাজ্যের ৬.২৫% লোক বোকারো জেলাতে বাস করেন৷
জেলার জনঘনত্ব ২০০১ সালে ৬১৭ ছিলো এবং ২০১১ সালে তা বৃদ্ধি পেয়ে ৭১৫ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৬.০১% , যা ১৯৯১-২০১১ সালের ২২.২২% বৃদ্ধির হারের থেকে কম৷ 
জেলাটিতে লিঙ্গানুপাত ২০১১ অনুযায়ী ৯২২(সমগ্র) এবং শিশু(০-৬ বৎ) লিঙ্গানুপাত ৯২৩৷
জেলাটির স্বাক্ষরতা হার ৬২.১০%(২০০১) তথা ৭২.০১%(২০১১)৷
পুরুষ স্বাক্ষরতার হার ৭৬.০৪%(২০০১) তথা ৮২.৫১%(২০১১)৷
নারী স্বাক্ষরতার হার ৪৬.৩৩%(২০০১) তথা ৬০.৬৩% (২০১১)৷ জেলাটিতে শিশুর অনুপাত সমগ্র জনসংখ্যার ১৪.২৫%৷
আডলফ হিটলারের ধর্মীয় বিশ্বাস
আডলফ হিটলারের ধর্মীয় বিশ্বাস নিয়ে আলোচনা সবসময় বিতর্কের কেন্দ্রবিন্দুতে পরিণত। অসংখ্য ঐতিহাসিক হিটলারের ধর্মীয় বিশ্বাস নিয়ে যে ঐক্যমতে পৌছেছেন, তা হলোঃ হিটলার নিধার্মিক, খ্রিষ্ঠান বিরোধী, এবং বিজ্ঞানবাদী ছিলেন। বিভিন্ন প্রমাণ থেকে বলা যায়, খ্রিষ্ঠান ধর্মের তীব্র সমালোচনায় মুখর হিটলার খ্রিষ্ঠান ধর্মকে ক্ষতিকর কুসংস্কার হিসেবে বিবেচনা করে মৌখিক ভাবে খ্রিষ্ঠান ধর্মের মুল ভিত্তিকে প্রত্যাখান করার মাধ্যমে পরিত্যাগ করেছিলেনএবং তিনি ক্ষমতায় আসার পর যথাসাধ্য চেষ্টা করেছেন খ্রিষ্ঠান ধর্মের স্বাধীনতা ও প্রভাবকে যথাসাধ্য খর্ব করার। তার শিক্ষায়তনিক জীবনীকারের ভাষ্যমতে হিটলার খ্রিষ্ঠান ধর্মের বিরোধী ছিলেন এবং ছিলেন নিধার্মিক। ঐতিহাসিক লরেন্স রিস এমন কোনো প্রমাণ পান নি, যা থেকে বলা যায়, হিটলার খ্রিষ্ঠান গীর্জা কর্তৃক প্রবর্তিত খ্রিষ্ঠান ধর্মের মুল ভিত্তির প্রতি কোনোরূপ বিশ্বাস প্রকাশ করেছেন। রাজনীতিতে তার প্রথম দিকের বন্ধু আর্নেস্ট হ্যানস্ফাস্টেঞ্জেল হিটলার প্রসঙ্গে বলতে গিয়ে বলেন, আমি যখন থেকে তাকে চিনি সেসময়ে তাকে নাস্তিক হিসেবেই চিনতাম।" যাইহোক, ঐতিহাসিক রিচার্ড ওয়েকার্ট এবং এলান বুলক হিটলার সম্পুর্ণভাবে নাস্তিক ছিলেন এইধরনের মতামতের উপর সন্দিহান ছিলেন। তাদের মতে হিটলার খ্রিষ্ঠান ধর্ম তীব্রভাবে অপছন্দ করতেন সত্য, তবে অতিপ্রাকৃত বিষয়ে তার বিশ্বাস সুতীব্র ছিল।
নিজাম উদ্দিন জলিল
ব্যরিস্টার নিজাম উদ্দিন জলিল জন একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি নওগাঁ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জলিল নওগাঁ জেলার সদর উপজেলার জন্মগ্রহণ করেন। তার পিতার নাম আব্দুল জলিল যিনি আওয়ামী লীগের সাধারণ সম্পাদক ছিলেন ও মাতার নাম রেহেনা জলিল। ২০১৫ সালে ব্যারিস্টারি শেষ করে আইন পেশায় যুক্ত হন।
নিজাম উদ্দিন জলিল ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির জাহিদুল ইসলাম ধলুকে পরাজিত করে নওগাঁ-৫ আসন থেকে সংসদ সদস্য নির্বাচিত হন। তিনি বর্তমানে আওয়ামী লীগের নওগাঁ জেলা শাখার যুব ও ক্রীড়াবিষয়ক সম্পাদক।
সামিল উদ্দিন আহমেদ শিমুল
সামিল উদ্দিন আহমেদ শিমুল একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁপাইনবাবগঞ্জ-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শিমুল চাঁপাইনবাবগঞ্জ জেলার শিবগঞ্জ উপজেলার জন্মগ্রহণ করেন। তার পিতার নাম মইন উদ্দিন আহমেদ  যিনি সাবেক সংসদ সদস্য ও মাতার নাম রোকেয়া আহমেদ। শিক্ষাজীবনে তিনি রাজশাহী মেডিকেল কলেজ থেকে এমবিবিএস ডিগ্রি অর্জন করেন।
শিমুল শিক্ষাজীবন শেষ করে চিকিৎসা পেশায় যুক্ত হন। বর্তমানে তিনি রাজশাহী মেডিকেল কলেজ (রামেক) হাসপাতালের অর্থোপেডিক বিভাগের চিকিৎসক ও তার নিজ মালিকানায় ডলফিন ক্লিনিক নামে একটি হাসপাতাল রয়েছে।
সামিল উদ্দিন আহমেদ শিমুল ছাত্রজীবনে রাজনীতির সাথে যুক্ত হন। তিনি ছাত্রলীগের রাজশাহী মেডিকেল কলেজ শাখার সহসভাপতি ছিলেন। পরবর্তীতে বাংলাদেশ মেডিকেল অ্যাসোসিয়েশনের (বিএমএ) রাজশাহী জেলা শাখার যুগ্ম সাধারণ সম্পাদক নির্বাচিত হন। ২০০৯ সালে তিনি শিবগঞ্জ উপজেলার চেয়ারম্যান নির্বাচিত হন। ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির শাহজাহান মিয়াকে পরাজিত করে চাঁপাইনবাবগঞ্জ-১ আসন থেকে সংসদ সদস্য নির্বাচিত হন। তিনি আওয়ামী লীগের চাঁপাইনবাবগঞ্জ জেলা শাখার যুগ্ম সাধারণ সম্পাদক হিসেবে দায়িত্ব পালন করছেন।
২০১৪ সালের ২৯ জানুয়ারি শিমুলের মালিকানাধীন ডলফিন ক্লিনিকে চিকিৎসাধীন অবস্থায় একজন রোগী মৃত্যুবরণ করার পর তার বিরুদ্ধে চিকিৎসা অবহেলার অভিযোগে মামলা হলে ২৭ মার্চ তাকে কারাগারে প্রেরণ করা হয়। পরবর্তীতে আওয়ামী লীগ সমর্থিত স্বাধীনতা চিকিৎসক পরিষদের (স্বাচিপ) আন্দোলনের মুখে তাকে জামিন দেওয়া হয়।
আগাপুর
আগাপুর একটি গ্রামে বেগুসারাই জেলা, রাজ্যের বিহার, ভারত.
গ্রামের বাড়িতে 3338 মানুষ, তাদের মধ্যে 1738 (52%) পুরুষ এবং 1600 (48%) হয়. 46% এর পুরো জনসংখ্যার এখানে থেকে সাধারণ বর্ণ, 54% থেকে হয়, সময়সূচী, বর্ণ. শিশু (বয়স অধীনে 6 বছর) জনসংখ্যা Agapur গ্রামে 20% হয়, তাদের মধ্যে 52% হয়, ছেলেদের এবং 48% হয় মেয়েরা. আছে 670 পরিবারে গ্রামে.
ডালসিংহসারাই হল কাছাকাছি শহরগুলির আছে যে সড়ক সংযোগ করতে আগাপুর
বাঁচবার জনসন রেল ওয়ে স্টেশন রেল ওয়ে স্টেশন আছে খুব কাছাকাছি রেলওয়ে স্টেশন থেকে আগাপুর ডালসিংহসারাই রেল ওয়ে স্টেশন (কাছাকাছি ডালসিংহসারাই) , সাথে জগৎরেল ওয়ে স্টেশন (কাছাকাছি ডালসিংহসারাই) হয় রেল ওয়ে স্টেশন পৌঁছানো থেকে করে কাছাকাছি শহর. কিভাবে কখনও, বারাউনি জনসন রেল ওয়ে স্টেশন - প্রধান রেলওয়ে স্টেশন 19 কিলোমিটার কাছে আগাপুর।
আগাপুর সামার দিন সর্বোচ্চ তাপমাত্রা মধ্যে 29 °সি 45 °C. 
গড় তাপমাত্রা জানুয়ারি 16 °C থেকে 18 °সি
ফেব্রুয়ারি - 20 °থেকে 25 °সি
মার্চ 26 °C থেকে 28 °সি
April is 32 °C to 35 °C
May is 35 °C to 40 °C.
প্রাইমারি স্কুল আগাপুর
টি পি সি উচ্চ বিদ্যালয় নায়াতল আগাপুর
মনসুর রহমান
মনসুর রহমান একজন বাংলাদেশি চিকিৎসক, রাজনীতিবিদ এবং একাদশ জাতীয় সংসদ সদস্য। তিনি রাজশাহী-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মনসুর রহমান ৩১ অক্টোবর ১৯৫৪ সালে রাজশাহী জেলার দুর্গাপুর উপজেলার কিশমতগণকৈড় ইউনিয়নের আড়ইল গ্রামে জন্মগ্রহণ করেন। তার পিতার নাম আব্দুর রহমান মন্ডল ও মাতার নাম ফাতেজান। তিনি ১৯৭০ সালে রাজশাহী মুসলিম উচ্চ বিদ্যালয় থেকে মাধ্যমিক, ১৯৭২ সালে রাজশাহী সরকারি সিটি কলেজ থেকে উচ্চ মাধ্যমিক সম্পন্ন করে রাজশাহী মেডিকেল কলেজে ভর্তি হন। ১৯৮০ সালে রাজশাহী মেডিকেল থেকে এমবিবিএস ও ১৯৯৩ সালে বাংলাদেশ কলেজ অব ফিজিসিয়ানস এন্ড সার্জনস ফরেনসিক মেডিসিনে এমসিপিএস ডিগ্রি অর্জন করেন।
ছাত্রাবস্থাতে মনসুর রহমান ছাত্রলীগের রাজনীতিতে যুক্ত হন। ১৯৬৮ সালে মুসলিম উচ্চ বিদ্যালয় শাখা ছাত্রলীগের আহ্বায়ক ছিলেন। তিনি আওয়ামী লীগ সমর্থিত স্বাধীনতা চিকিৎসক পরিষদ নামের সংগঠনের রাজশাহী জেলা শাখার সভাপতি হিসেবে ২০০৪ সাল থেকে দায়িত্ব পালন করছেন। ২০১৫ সালে তিনি আওয়ামী লীগের রাজশাহী জেলা শাখার স্বাস্থ্য ও জনসংখ্যা বিষয়ক সম্পাদক হিসেবে দায়িত্ব পান।
মনসুর রহমান ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির নাদিম মোস্তফাকে পরাজিত করে রাজশাহী-৫ আসন থেকে সংসদ সদস্য নির্বাচিত হন।
যশোর-ঝিনাইদহ রেলওয়ে
যশোর-ঝিনাইদহ রেলওয়ে হলো ২৯ মাইল (৪৭ কিমি) দীর্ঘ একটি ন্যারোগেজ রেলপথ, যা তৎকালীন ব্রিটিশ ভারতের (বর্তমান বাংলাদেশের) যশোর হতে ঝিনাইদহ পর্যন্ত ছিলো। এটি ১৯১৩ সালে নির্মিত হত এবং ১৯৬৯ সালে পরিত্যক্ত ঘোষণা করা হয়। এই পথের জন্য চারটি জার্মানির তৈরি ন্যারোগেজ লোকোমোটিভ ছিলো। অব্যবস্থাপনার কারণে এই পথটি বন্ধ করে দেওয়া হয়।
পারা বিধানসভা কেন্দ্র
পারা (বিধানসভা কেন্দ্র) ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৫ নং পারা (এসসি) বিধানসভা কেন্দ্রটি পারা এবং রঘুনাথপুর-২ সমষ্টি উন্নয়ন ব্লক এর অন্তর্গত।
পারা বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। পূর্বে এই কেন্দ্রটি বাঁকুড়া লোকসভা কেন্দ্র এর অন্তর্গত ছিল।
২০০৯ সালে জেলা পরিষদের (জেলা কাউন্সিল) নির্বাচনের পর, বিধায়ক বিলাসিবালা সহিস পদত্যাগ করেন, ​​২০০৯ সালের উপনির্বাচনে, সিপিআই (এম) এর মিনু বৌড়ি পারা বিধানসভা কেন্দ্র থেকে জয়ী হন জেএমএমের চরন বৌড়িকে পরাজিত করেন।
২০০৬, ২০০১, ১৯৯৬ এবং ১৯৯১ সালে সিপিআই (এম) এর বিলাসিবালা সহিস পারা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের সীমা বৌড়িকে, ২০০১ সালে তৃণমূল কংগ্রেসের মিরা বৌড়িকে, ১৯৯৬ সালে জেএমএমের গোবর্ধন বাগদিকে এবং ১৯৯১ সালে কংগ্রেসের দূর্গদাস বৌড়িকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর গোবিন্দ বৌড়ি ​​১৯৮৭ সালে কংগ্রেসের কাশীনাথ বৌড়িকে এবং ১৯৮২ এবং ১৯৭৭ সালে কংগ্রেসের শরৎ দাসকে পরাজিত করেন।
১৯৭২ এবং ১৯৭১ সালে কংগ্রেসের শরৎ দাস জয়ী হন। বাংলা কংগ্রেসের তিনকড়ি বৌড়ি ​​১৯৬৯ সালে জয়ী হন। বাংলা কংগ্রেসের এস. বাউড়ি ​​১৯৬৭ সালে জয়ী হন। ১৯৬২ সালে কংগ্রেসের নেপাল বাউড়ি ​​জয়ী হন। পারা বিধানসভা কেন্দ্রে ১৯৫৭ সালে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, পারা তথা চাস আসনটি অভিহিত ছিল। পুরুলিয়া জেলার এই অংশটি পূর্বে বিহারের অংশ ছিল। কংগ্রেসের শরৎ মোচি এবং নির্দলের দেওশঙ্কর প্রসাদ সিং উভয়ই যৌথ কেন্দ্র থেকে জয়ী হন।
খুলনা-মোংলা বন্দর রেলপথ
খুলনা-মংলা বন্দর রেলপথটি মংলা বন্দরের সাথে সারাদেশের রেলপথে যোগাযোগ স্থাপনের নিমিত্তে নির্মিত হচ্ছে। এটি ৬৫ কিলোমিটার লম্বা ব্রডগেজ রেলপথ হবে। নির্মাণাধীন রূপসা রেল সেতু এই পথেরই অংশ।
রূপচাঁদ অধিকারী
রূপচাঁদ অধিকারী ঢপ কীর্তনের প্রবর্তক। তিনি মুর্শিদাবাদের মনোহরশাহী ঘরানার সঙ্গীতকে কীর্তনের আঙ্গিকে হালকা সুরের ছন্দে নতুন করে উপস্থাপনা করেন। যা পরে অষ্টাদশ শতাব্দীতে "ঢপ কীর্তন" নামে পরিচিতি লাভ করে বিখ্যাত হয়। তিনি মুর্শিদাবাদের বেলডাঙায় জন্মগ্রহণ করেন।
তিনি প্রথম জীবনে শ্রীমদ্ভাগবতের কথকতা করতেন। পরে ঢপ-কীর্তনের জন্য খ্যাতি লাভ করেন। তিনি মোহন দাসের দাসে 'ছুট' সঙ্গীত সৃষ্টি করে, ঢপকীর্তনে অভিনবত্ব দান করেন। তাঁর কীর্তনে মুগ্ধ হয়ে বেলডাঙার জমিদার জগৎশেঠ তাঁকে কয়েক বিঘা নিষ্কর জমি প্রদান করেন।
আনুমানিক ১৭২২ সালে বেলডাঙায় বাবার মামার বাড়িতে রূপচাঁদ অধিকারীর জন্ম। তার বাবা ছিলেন প্রাণকৃষ্ণ চট্টোপাধ্যায়। তাদের প্রকৃত আদি বাড়ি কান্দি মহকুমার সালার থানার তালিবপুরে ছিল। তার বাবাকে নিঃসন্তান মামা বেলডাঙায় নিজের বাড়িতে এনে রেখেছিলেন। প্রাণকৃষ্ণ চট্টোপাধ্যায় দেবসেবা ও শিষ্যদের দীক্ষাদানের কারণে ‘"অধিকারী"’ উপাধি পান। জন্ম থেকেই রূপচাঁদ অধিকারীর সঙ্গীতের প্রতি বিশেষ অনুরাগ ছিল । পরে গৃহত্যাগ করে মুর্শিদাবাদের সালারের অনতিদূরে শিমুলিয়া গ্রামে এক সন্ন্যাসীর কাছে প্রচলিত সঙ্গীত শিক্ষা গ্রহণ করেন। সন্ন্যাসী তাঁর সঙ্গীত অনুরাগে মুগ্ধ হয়ে একটি বাদ্যযন্ত্র ডুবকি উপহার দেন। তিনি ঢপ কীর্তনে অন্যান্য বাদ্যযন্ত্রের সঙ্গে ওই ডুবকিও ব্যবহার করতেন।
কীর্তন বিশেষজ্ঞরা অনুমান করেন রূপচাঁদ অধিকারীই প্রথম মুর্শিদাবাদের অন্যতম ঘরানা বা মনোহরশাহীকে ভেঙে হাল্কা সুরের সৃষ্টি করেন। এই কীর্তন গানই জনসমাজে ঢপ কীর্তন নামে পরবর্তীতে জনপ্রিয়তা লাভ করে। প্রচলিত কীর্তন গানের থেকে ঢপ কীর্তন ছিল অনেক সহজ, সরল ও লৌকিক ধারার। এমনকী অনেকের দাবি সেই সময় হিন্দু শ্রাদ্ধবাসরেও ঢপ কীর্তন গাওয়া হতো। সাধারণ পালা কীর্তনের মতো রূপচাঁদ ঢপ কীর্তনে দান, মাথুর, মান, নৌকা বিলাস পালার প্রচলন ঘটিয়েছিলেন। রূপচাঁদের দেখানো পথ ধরে পরে অঘোর দাস, দ্বারিক দাস, মধুসূদন কান, মোহন দাসের মতো শিল্পীরা খ্যাতি পেয়েছিলেন। লোকশিল্পী গবেষক পুলকেন্দু সিংহ বলেন,
বেলডাঙার জমিদার জগৎ শেঠ রূপচাঁদ অধিকারীর গানে মুগ্ধ হয়ে করমুক্ত কিছু কৃষিজমি ও দালান বাড়িটি তৈরি করে দেন। ১৮০২ সালে এই দালান বাড়িতেই মৃত্যু হয় রূপচাঁদের। সংস্কারের অভাবে দালান বাড়ির শিল্পকর্ম নষ্ট হয়ে গেছে। সংরক্ষণের অভাবে সন্ন্যাসীর দেওয়া ঐতিহাসিক ডুবকি সহ রূপচাঁদের অনবদ্য পদগুলি এখানে অবহেলায় নষ্ট হচ্ছে। স্থানীয় মানুষ তার বাড়িটির সংস্কারের দাবি জানিয়েছেন।
কমেডি কা ডেইলি সোপ
কমেডি কা ডেইলি সোপ একটি হাস্যরসাত্মক অনুষ্ঠান যা সনি এন্টারটেইনমেন্ট চ্যানেলে ১৬ আগস্ট ২০১০ থেকে ৭ অক্টোবর ২০১০ পর্যন্ত প্রচার হয়েছিলো।অনুষ্ঠানের উপস্থাপক ছিলেন ক্রুষ্ণা অভিষেক।
রামগড় জেলা
রামগড় জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিস্টাব্দে) পুর্বতন হাজারিবাগ জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর রামগড় সেনানিবাস শহরে অবস্থিত এবং রামগড় মহকুমা নিয়ে গঠিত৷
রামগড় নামটির সাথে ঐতিহাসিক বা পৌরাণিক ঘটনার বিশেষ কোনো যোগ নেই৷ রামগড় অঞ্চলে প্রাপ্ত প্রচুর পরিমানে কয়লা খনি এবং মোরাম মাটি থাকার জন্য মোরাম শব্দে 'রাম' এবং পুরনো নাম বেলুয়াগড় থেকে 'গড়' শব্দটি জুড়ে রামগড় নামটি এসেছে৷
"জেলাটির উত্তরে ঝাড়খণ্ড রাজ্যের হাজারিবাগ জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের বোকারো জেলা"৷ "জেলাটির পূর্বে ঝাড়খণ্ড রাজ্যের বোকারো জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণে ঝাড়খণ্ড রাজ্যের রাঁচি জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রাঁচি জেলা"৷ "জেলাটির পশ্চিমে ঝাড়খণ্ড রাজ্যের হাজারিবাগ জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের হাজারিবাগ জেলা"৷
জেলাটির আয়তন ১৩৪১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ১.৬৮%৷
রামগড় জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৮৩৯৪৮২(২০০১ জনগণনা) ও ৯৪৯৪৪৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৭তম৷
ঝাড়খণ্ড রাজ্যের ২.৮৮% লোক রামগড় জেলাতে বাস করেন৷
জেলার জনঘনত্ব ২০০১ সালে ৬১৭ ছিলো এবং ২০১১ সালে তা বৃদ্ধি পেয়ে ৭১৫ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৩.১০% , যা ১৯৯১-২০১১ সালের ২০.২৫% বৃদ্ধির হারের থেকে কম৷ 
জেলাটিতে লিঙ্গানুপাত ২০১১ অনুযায়ী ৯২১(সমগ্র) এবং শিশু(০-৬ বৎ) লিঙ্গানুপাত ৯২৭৷
জেলাটির স্বাক্ষরতা হার ৫৭.৭৫%(২০০১) তথা ৭৩.১৭%(২০১১)৷
পুরুষ স্বাক্ষরতার হার ৭১.৮৩%(২০০১) তথা ৮২.৪৪%(২০১১)৷
নারী স্বাক্ষরতার হার ৪২.৮৭%(২০০১) তথা ৬৩.০৯% (২০১১)৷ জেলাটিতে শিশুর অনুপাত সমগ্র জনসংখ্যার ১৪.১৮%৷
গিরিডি জেলা
গিরিডি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২০ অগ্রহায়ণ ১৩৭৯ বঙ্গাব্দে (৬ই ডিসেম্বর ১৯৭২ খ্রিস্টাব্দে) হাজারিবাগ জেলা ভেঙে গিরিডি জেলা গঠন করা হয়৷ ১৭ই চৈত্র ১৩৯৭ বঙ্গাব্দে(১লা এপ্রিল ১৯৯১ খ্রিস্টাব্দ) আবার গিরিডি জেলা খন্ডিত করে উত্তর অংশটি নিয়ে নতুন জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর গিরিডি শহরে অবস্থিত এবং গিরিডি মহকুমা, খোরিমহুয়া মহকুমা, সরিয়া মহকুমা ও ডুমরী মহকুমা নিয়ে গঠিত৷
গিরিডি জেলাটি পর্বতসঙ্কুল৷ প্রচুর পর্বতের অরস্থিনের জন্য জেলাটির নাম গিরিডি৷ 'গিরি' শব্দের অর্থ পর্বত আবার 'ডি' বা 'ডিহ' শব্দটি একটি ফারসী শব্দ যার অর্থ গ্রাম৷
"জেলাটির উত্তরে বিহার রাজ্যের নওয়াদা জেলা"৷ "জেলাটির উত্তর পূর্বে(ঈশান) বিহার রাজ্যের জামুই জেলা"৷ "জেলাটির পূর্বে পশ্চিমবঙ্গ রাজ্যের দেওঘর জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের জামতাড়া জেলা"৷ "জেলাটির দক্ষিণে ঝাড়খণ্ড রাজ্যের ধানবাদ জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের বোকারো জেলা"৷ "জেলাটির পশ্চিমে ঝাড়খণ্ড রাজ্যের হাজারিবাগ জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের কোডারমা জেলা"৷
জেলাটির আয়তন ৪৯৬২ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.২৩%৷
গিরিডি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৯০৪৪৩০(২০০১ জনগণনা) ও ২৪৪৫৪৭৪(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৩য়৷
ঝাড়খণ্ড রাজ্যের ৭.৪১% লোক গিরিডি জেলাতে বাস করেন৷
জেলার জনঘনত্ব ২০০১ সালে ৩৮৪ ছিলো এবং ২০১১ সালে তা বৃদ্ধি পেয়ে ৪৯৩ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৮.৪১% , যা ১৯৯১-২০১১ সালের ২৭.২৮% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯২২(সমগ্র) এবং শিশু(০-৬ বৎ) লিঙ্গানুপাত ৯২৩৷
জেলাটির স্বাক্ষরতা হার ৪৪.৫০%(২০০১) তথা ৬৩.১৪%(২০১১)৷ পুরুষ স্বাক্ষরতার হার ৬২.০৯%(২০০১) তথা ৭৬.৭৬%(২০১১)৷ নারী স্বাক্ষরতার হার ২৬.৬২%(২০০১) তথা ৪৮.৭২% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৮০৷https://www.census2011.co.in/census/district/99-giridih.html
সোনারপুর জংশন রেলওয়ে স্টেশন
সোনারপুর জংশন রেলওয়ে স্টেশন শিয়ালদহ-বারুইপুর লাইন এবং শিয়ালদহ-ক্যানিং লাইনে অবস্থিত  কলকাতা শহরতলি রেলওয়ে জংশন স্টেশন। এটি শিয়ালদহ রেলওয়ে স্টেশন থেকে আনুমানিক ১৭ কিলোমিটার (১১ মাইল) দূরে অবস্থিত। এটি পূর্ব রেল অঞ্চলের অন্তর্গত। সোনারপুর রেলওয়ে স্টেশন শিয়ালদহ রেল বিভাগের সবচেয়ে ব্যস্ততম রেল স্টেশনগুলির মধ্যে অন্যতম। ১১৫ জোড়াও বেশি স্থানীয় ই.এম.ইউ ট্রেন দৈনিক ভিত্তিতে রেলওয়ে স্টেশন দিয়ে চলাচল করে। স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। সোনারপুর জংশন রেলওয়ে স্টেশন রাজপুর সোনারপুর শহর এবং আশেপাশের এলাকাগুলিতে রেল পরিষেবা প্রদান করে।
সোনারপুর জংশন রেলওয়ে স্টেশন ২২°২৬'৩৫" উত্তর থেকে ৮৮°২৫'৪৯" পূর্বে অবস্থিত। সমুদ্রতল থেকে স্টেশনটির গড় উচ্চতা ৯ মিটার (৩০ ফুট)।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সোনারপুর পর্যন্ত ১,৬৭৬ মিমি (৫ ফুট ৬ ইঞ্চি) বিস্তৃত ব্রড গেজ রেলওয়ে নির্মাণ করেছিল।
শিয়ালদহ-সোনারপুর লাইনের বিদ্যুতায়ন ১৯৬৫-৬৬ সালে ২৫ কেভি এসি ওভারহেড ব্যবস্থার সাথে সম্পন্ন হয়।